സംസ്ഥാനത്ത് 9470 പുതിയ കൊവിഡ് രോഗികള്, 101 മരണം തിരുവനന്തപുരം: സംസ്ഥാനത്ത് കഴിഞ്ഞ 24 മണിക്കൂറിനുള്ളില് 88,310 സാമ്ബിളുകള് പരിശോധിച്ചപ്പോള് 9,470 പേരില് പുതുതായി കൊവിഡ് രോഗം സ്ഥിരീകരിച്ചു. ഇതിനു പുറമേ 101 പേര് കഴിഞ്ഞ 24 മണിക്കൂറിനുള്ളില് കൊവിഡ് നിമിത്തം മരണമടഞ്ഞു. ഇതോടെ കേരളത്തില് കൊവിഡ് കാരണം മരണമടഞ്ഞവരുടെ എണ്ണം 26173 ആയി. പ്രതിവാര ഇന്ഫെക്ഷന് പോപ്പുലേഷന് റേഷ്യോ പത്തിന് മുകളിലുള്ള 332 വാര്ഡുകളില് കര്ശന നിയന്ത്രണമുണ്ടാകും. സംസ്ഥാനത്തെ വിവിധ ജില്ലകളിലായി 3,66,250 പേര് നിലവില് നിരീക്ഷണത്തിലുണ്ട്. ഇതില് 3,52,851 പേര് വീടുകളിലും 13,399 പേര് ആശുപത്രികളിലും ക്വാറന്റൈനില് കഴിയുകയാണ്. 927 പേരെയാണ് ഇന്ന് പുതുതായി ആശുപത്രിയില് പ്രവേശിപ്പിച്ചത്. സംസ്ഥാനത്തെ 12,881 പേര് ഇന്ന് കൊവിഡില് നിന്ന് രോഗമുക്തി നേടി. നിലവില് 1,13,132 പേരാണ് രോഗം സ്ഥിരീകരിച്ച് ചികിത്സയിലുള്ളത്. ഇന്ന് രോഗം സ്ഥിരീകരിച്ചവരില് 54 പേര് സംസ്ഥാനത്തിന് പുറത്ത് നിന്നും വന്നവരാണ്. 8,971 പേര്ക്ക് സമ്ബര്ക്കത്തിലൂടെ രോഗം ബാധിച്ചപ്പോള് 397 പേരുടെ ഉറവിടം വ്യക്തമല്ല. 48 ആരോഗ്യ പ്രവര്ത്തകര്ക്കും രോഗം പിടിപ്പെട്ടു.